વિશ્વસાહિત્યમાં વિક્ટર હ્યુગોની વિખ્યાત નવલકથા ‘લા મિઝરેબલ’નો નાયક જીન વાલજીન આનું ઉત્તમ ઉદાહરણ છે. પ્રાણ બચાવવા માટે જીન વાલજીને એક દુકાનમાંથી બ્રેડની ચોરી કરી. અને પછી એને એક ચોર તરીકે આજીવન જે સહન કરવું પડ્યું એની આ હ્રદયપૂર્વક કથા છે. ભગવાન તથાગત બુદ્ધના જીવન કથાનકોમાં પણ એક ચોર સાથેનો સંવાદ ખૂબ જાણીતો છે. એક ચોરે ભગવાન બુદ્ધને વંદન કરીને પ્રાર્થના કરી – ‘હે તથાગત, મને કંઈક ઉપદેશ આપો.’